Publication: Magyar Közlöny
Issue: MK-2002-99 (Year: 2002, Number: 99)
Era: 1990-2004
Section: 1. § A rádiózásról és televíziózásról szóló 1996. évi I. törvény (a továbbiakban: Rtv.) 1. §-a helyébe a következõ
Paragraph Index: 45

(3) Az egyes mûsorszámok közzétételekor a kategóriájuknak megfelelõ jelzést piktogram formájában a képernyõ valamelyik sarkában is meg kell jeleníteni úgy, hogy az a mûsorszám teljes idõtartama alatt látható legyen. Az I. kategóriába tartozó mûsorszámok esetében a jelzést nem kell feltüntetni. Rádiós mûsorszolgáltatóknál jelzést nem kell alkalmazni. 5/E. § Televíziós mûsorszolgáltató mûsorát közlõ sajtótermékben valamennyi mûsorszám 5/B. § szerinti minõsítését jól látható módon fel kell tüntetni. 5/F. § Az 5/B. § szerinti minõsítésnél irányadó szempontokat, az egyes mûsorszámok közzététele elõtt és közben alkalmazandó jelzéseket, illetve a minõsítés közlésének módját az Országos Rádió és Televízió Testület — eljárására kötelezõ jelleggel — legalább kétharmados többséggel hozott állásfoglalásban határozza meg, amelyet a Kulturális Közlönyben közzétesz.”

Source: https://magyarkozlony.hu/hivatalos-lapok/f99d32dcf8614f800a04c90a7291c795393872ff/dokumentumok/408fca2f835d65b9c65551c0e0a270fc371ccf5f/letoltes